stanford-oval/wikipedia huggingface dataset:
הקוסם מארץ עוץ (אנימה)
הדמויות > דמויות נוספות > הטובים

הקוסם המופלא מארץ עוץ - מתגורר בתחילת הסדרה בעיר הברקת ונחשב באותה העת לקוסם בעל העוצמה הרבה ביותר בארץ עוץ. בתחילת הסדרה הקוסם הוא שליטה של עיר הברקת, בירת ארץ עוץ, ומשם כך הוא שולט למעשה בארץ עוץ כולה. הקוסם הדיח את השליט הקודם של ארץ עוץ ומאז הוא שולט בעיר הברקת. אף אחד לא ראה אי פעם את פניו. כאשר דורותי וחבריה מגיעים לעיר הברקת הם נפגשים בקוסם בזכות נשיקת הקסם אותה הקוסמת הטובה מהצפון נתנה לדורותי. הקוסם מבטיח למלא את משאלותיהם של החבורה בתנאי שהם יהרגו את המכשפה המרשעת מן המערב. אף על פי כן, לאחר שהכנופיה מצליחה להרוג את המכשפה המרשעת מן המערב, הקוסם מסרב להיפגש עימם ולהגשים את משאלותיהם. לאחר שטוטו מסייע לחשוף את מחבואו הסודי של הקוסם, החבורה מגלה כי הקוסם הוא למעשה אדם רגיל אשר הונה את כולם באמצעות תכסיסים שונים. החבורה מגלה כי הקוסם היה במקום מנהל קרקס בנברסקה אשר הגיע במקור לארץ עוץ לאחר שהכדור הפורח שלו נסחף לארץ עוץ. תושבי עיר הברקת הסיקו בתחילה כי הוא קוסם רב עוצמה משום שהוא ירד מהשמיים, והוא גרם להם להמשיך ולהאמין בכך לכל אורך השנים.
גלינדה הקוסמת הטובה מהדרום - הקוסמת החזקה ביותר בארץ עוץ והשליטה של ארץ הדרום. בתחילת הסדרה, דורותי וחבריה יוצאים למסע ארוך לארמונה של גלינדה במטרה לבקש שגלינדה תסייע להחזיר את דורותי לקנזס. גלינדה מלמדת את דורותי בהמשך כיצד דורותי תוכל להשתמש בנעלי הקסם שברשותה על מנת לחזור לקנזס. בהמשך הסדרה גלינדה מסייעת לבטל את הכישוף אותו הטילה מאמבי על הנסיכה ברקת.
הקוסמת הטובה מהצפון - קוסמת קשישה וטובה מארץ הצפון של עוץ. הקוסמת הטובה מהצפון מופיעה בפרקים הראשונים של הסדרה, כאשר דורותי מגיע בפעם הראשונה לארץ עוץ והורגת בטעות את המכשפה המרשעת מן המזרח. הקוסמת הטובה מהצפון מסורבלת ומבולבלת מאוד, ומשוכנעת כי גם דורותי היא קוסמת טובה שהגיעה ממרחק רב במטרה לשים קץ לשלטונה של המכשפה המרשעת מן המזרח על ממלכת האוזנקים. הקוסמת הטובה מהצפון איננה מסוגל לסייע לדורותי לחזור לקנזס, ומשום כך היא שולחת את דורותי לקוסם הגדול המתגורר בעיר הברקת אשר לטענתה יוכל לסייע לה לחזור הביתה. היא מעניקה לדורותי סל עם מזון, את נעלי הקסם של המכשפה המרשעת מן המזרח, ונשיקת קסם אשר מונעת מאנשים לפגוע בדורותי. למרות שלאורך הסדרה נבלים שונים מנסים לפגוע בדורותי, אף אחד איננו מסוגל לפגוע בה בשל עוצמתה של נשיקת הקסם.
הדוד הנרי והדודה אמי - אחות אימה של דורותי ובעלה אשר אימצו את דורותי לאחר מות אימה. מתגורר עימם בחווה בקנזס. דורותי מתגוררת יחד עימם בחוותם שבקנזס. כאשר דורותי חוזרת לקנזס בעזרת נעלי הקסם, הדוד הנרי והדודה אמי מסרבים להאמין לסיפוריה של דורותי אודות הרפתקאותיה בארץ עוץ, ודוחים אותן כהזיות.
הנסיך פז - צאצא לשושלת המלכים ששלטו בעבר בארץ עוץ. הנסיך פז גדל יחד עם רובוט מיוחד שנבנה במיוחד עבורו בשם רובוטק. לאורך השנים הנסיך אהב במיוחד לטייל בממלכות השונות של ארץ עוץ עד אשר ביום אחד, במהלך אחד מהטיולים שערך יחד עם רובוטק במדבר, הנסיך נעלם מבלי להשאיר עקבות. רובוטק חזר לארמון על מנת ליידע את הוריו של הנסיך כי הוא נעלם, בתקווה שהם יצליחו לסייע לאתר את הנסיך. בהמשך התברר כי מלך הננסים חטף את הנסיך. דורותי וחבורתה יוצאים בהמשך לאתר את הנסיך, ומגלים כי מלך הננסים הפך את הנסיך לפסל ברזל. החבורה מצליח לבסוף לשחרר את הנסיך מהכישוף ולהחזירו לארמון.
הדמויות > דמויות נוספות > הרעים

המכשפה המרשעת מן המערב - הנבל הראשי בעונתה הראשונה של הסדרה. המכשפה המרשעת מן המערב היא שליטת ארץ העבדוקים (אוזנקים החיים במערב ארץ עוץ), אותה כבשה. המכשפה הפכה את כל תושבי הארץ לעבדים. בתחילת הסדרה הקוסם מארץ עוץ שולח את דורותי וחבריה להביס אותה בתמורה להגשמת משאלותיהם. המכשפה היא יודעת-כל ורואה-כל (בספר יש לה רק עין אחת שיכולה לראות למרחקים עצומים כמו טלסקופ; בסדרה יש לה מראת קסמים שמראה לה כל מה שהיא מבקשת לראות, ומתנפצת לרסיסים כאשר מתה המכשפה) וגורמת לעבדיה להקים עבורה מבצר חדש אשר באמצעותו היא מתכננת לכבוש את ארץ עוץ כולה. המכשפה המרשעת מן המערב פועלת באכזריות כאשר כל מי שמנסה למרוד בשלטונה, הופך על ידה לפסל אבן. דורותי מצליחה לבסוף להביס אותה כאשר היא שופכת עליה מים ובכך גורמת לה להתמוסס.
המכשפה המרשעת מן המזרח - שליטת ארץ האוזנקים אשר נמצאת במזרח ארץ עוץ. ביתה של דורותי מתרסק על המכשפה בתחילת הסדרה כאשר דורותי מגיעה לארץ עוץ. הקוסמת הטובה מהצפון מעניקה לדורותי את נעלי הקסם של המכשפה המרשעת מן המזרח.
אמא מאמבי - מכשפה מרשעת והנבל המרכזי בעונה השנייה. מאמבי היא האפוטרופוסית של זיק, עד אשר הוא מחליט לברוח מבית.
פפריקה - גנרלית של צבא מורדות. הצליחה בעזרתה של מאמבי להשתלט באופן זמני על עיר הברקת.
הנסיכה שושילה - היא השליטה הנוכחית של ארץ הסבסבים. לנסיכה שושילה כובעים רבים ושונים, כאשר חבישת כל כובע משפיעה על מצב רוחה באופן מהותי ושונה. הנסיכה שושילה מבקשת מהנסיכה ברקת שתסייע לה לאתר את הנסיך פז משום שהיא מעוניינת שהוא יחזור לממלכה ויהפוך לשליט של ארץ הסבסבים.
הקופים המכונפים - קופים מעופפים אשר נתונים למרותה של המכשפה המרשעת מן המערב.
הסבסבים - אנשים קטנים שנעים על גלגלים. דורתי פגשה לראשונה את רובטק כאשר הוא ניסה להימלט מהם והיא הצליחה לאלץ אותם לעזוב.
הקפצוצים - יצורים ללא זרועות אשר נוהגים להגיח מהאדמה. הסבסבים לא מאפשרים לאף אחד לעבור בארצם.
הננסים - יצורים נמוכי קומה החיים במערות תת-קרקעיות בארץ תת-קרקעית, והפחד הגדול ביותר שלהם הוא ביצים.
מלך הננסים - האנטגוניסט הראשי של הסדרה בעונות 3-4. השליט של ממלכת הננסים אשר נמצאת במערות תת-קרקעיות מתחת לפני המדבר. מלך הננסים שואף לכבוש את ארץ עוץ כולה ולהשתלט על עיר הברקת.
גופי הננס החכם - העוזר של מלך הננסים אשר לעיתים רבות מייעץ לו כיצד לפעול.
שר החצר - הגנרל של צבא הננסים. ברשותו תולעת ענקית הנקראת תולי. שר החצר זומם להפיל את השלטון לאחר שצבא הננסים יכבוש את עיר הברקת.
בינג בונג - מפלצת גדולה ואימתנית אשר מצטרפת לכוחות צבא הננסים בעת ניסיונם לכבוש את עיר הברקת.
תולי התולעת - תולעת ענקית, אשר מסוגלת לאכול ברזל ואבן, בה נעזר צבא הננסים על מנת לחפור מנהרה, ממנה הם מתכננים להסתער לכיבוש עיר הברקת.
צוות המדבבים בהפקת הדיבוב העברי

הדיבוב המקורי לעברית הופק בסוף שנות ה-80 ובוים על ידי מרקו סימיונוביץ.
בגרסה העברית המקורית השתתפו בדיבוב הדמויות:
אורנה לביא פלינט (דורותי גייל)
אבי פניני (דחליל)
יוני חן (איש הפח)
ניקו בר (האריה הפחדן, גופי הננס החכם)
לימור רוזנר מוג'ה (זיק / הנסיכה ברקת)
גדי רייק (ילד דלעת, סוס העץ, רובוטק, שר החצר)
יפה גבאי (סולת התרנגולת)
שמעון כהן (הקוסם המופלא מארץ עוץ)
ענת צחור (גלינדה הקוסמת הטובה מהדרום)
שרית סרי (הקוסמת הטובה מהצפון)
אדי מוכתר (הדוד הנרי)
אסתי קוסוביצקי (הדודה אמי)
אסף כחולי (הנסיך פז)
עירית שילה (המכשפה המרשעת מן המערב)
גילת מואב (אמא מאמבי)
דורין כספי (פפריקה, הנסיכה שושילה)
יוסי טימן (הקופים המכונפים)
ז'יל בן-דוד (הסבסבים)
יהויכין פרידלנדר (מלך הננסים)
ראו גם

הקוסם מארץ עוץ
הקוסם מארץ עוץ (אנימציה)
מפת העולם של ארץ עוץ והארצות המקיפות את ארץ עוץ
ויליאם תומאס המילטון

ויליאם תומאס המילטון (באנגלית: William Thomas Hamilton;‏ 8 בספטמבר 1820 – 26 באוקטובר 1888), היה חבר במפלגה הדמוקרטית, והמושל ה-38 של מרילנד בארצות הברית בין השנים 1880–1884. הוא כיהן גם בסנאט של ארצות הברית, וייצג את מדינת מרילנד, בין השנים 1868–1874, ובבית הנבחרים, מטעם המחוז השני (1849–1853) והמחוז הרביעי (1853–1855) של מרילנד.
ביוגרפיה > ראשית חייו ופוליטיקה

המילטון נולד בבונסבורו, מרילנד, וקיבל חינוך מוקדם ממורה מקומי בשם ג'ון בראון. הוא המשיך ללמוד באקדמיית הייגרסטאון, ולאחר מכן ג'פרסון קולג' בקנונסבורג, פנסילבניה, בין השנים 1836–1840. לאחר הקולג' למד המילטון משפטים עם חבר הקונגרס לשעבר של מרילנד, ג'ון תומסון מייסון ג'וניור, והתקבל ללשכת עורכי הדין ב-1845. לאחר מכן הוא החל לעסוק בעריכת דין בהייגרסטאון, מרילנד.
בשנת 1846, המילטון נבחר לבית הנבחרים של מרילנד, אך לא הצליח לזכות בבחירה מחדש ב-1847. עם זאת, הוא נבחר כדמוקרטי לקונגרסים השלושים ואחד, השלושים ושניים והשלושים ושלוש, וכיהן בין 4 במרץ 1849 עד 3 במרץ 1855. בזמן שהמילטון היה בקונגרס, למרות שהמחוז שלו כלל בעיקר יצרנים וכורים, הוא תמך בתעריפים אבל רק כמקור הכנסה לממשלה. פעולות אחרות בזמן הקונגרס כללו את כהונתו כיו"ר הוועדה למחוז קולומביה במהלך הקונגרס השלושים ושלוש.
מ-1855 עד 1868, המילטון נמנע מפוליטיקה וחידש את העיסוק במשפטים ובחקלאות בהייגרסטאון. במהלך אותה תקופה, הוא התפרסם ברחבי מערב מרילנד כעורך דין מצוין.
ויליאם המילטון היה בעל עבדים והיה לו מגורי עבדים בביתו בהייגרסטאון, מרילנד.
ביוגרפיה > הסנאט של ארצות הברית

לאחר היעדרותו הארוכה מהפוליטיקה, נבחר המילטון כדמוקרט לסנאט של ארצות הברית על ידי העצרת הכללית, וכיהן מ-4 במרץ 1869 עד 3 במרץ 1875. המילטון היה תומך נלהב בהחזרת הריבונות הדרומית בעקבות מלחמת האזרחים האמריקנית, אך הצביע נגד התיקון ה-15 לחוקת ארצות הברית שהעניק זכויות הצבעה לכל הגברים ללא קשר לגזע.
בשנת 1871, המילטון תמך בוויליאם פינקני וייט במהלך מסע הבחירות למושל מרילנד, אך התחרט על ההחלטה לאחר מכן בעקבות פעולותיו של וייט כמושל. בשנת 1874, המילטון ננטש על ידי המפלגה הדמוקרטית במדינה במהלך תהליך המינוי למושב הסנאט שלו, ולא הועמד על ידם לבחירה מחדש. במקום זאת, המילטון התמודד על תפקיד המושל ב-1875, אך הפסיד את מועמדות מפלגתו לעמית הדמוקרט ג'ון לי קרול.
ביוגרפיה > מושל מרילנד

לאחר שלא הצליח לקבל מועמדות למושל, המילטון שוב התרחק מהזירה הפוליטית, וחזר לעיסוקיו הקודמים במערב מרילנד. אולם במהלך אותה תקופה, הוא המשיך לדחוף בהתמדה למועמדות דמוקרטית למושל מרילנד, דבר שהצליח לעשות ב-1879. המילטון התמודד עם מנהל הדואר האמריקאי לעתיד, הרפובליקני ג'יימס אלברט גארי, במהלך הבחירות, והביס אותו בהפרש של יותר מ-22,000 קולות.
כמושל, המילטון התנגש בקביעות עם בית המחוקקים של המדינה, מתוך אמונה שהם מזניחים את כלכלת המדינה. הוא ביקש לצמצם את הבזבוז הממשלתי על ידי ביטול משרדים ותפקידים מופרזים, כמו משרד שוקלי תבואה וחציר, אך שוב בית המחוקקים סירב לשתף פעולה עם תוכניתו. הוא פרש מתפקידו כמושל ב-8 בינואר 1884, תוך שמר על תמיכה עממית ברחבי המדינה. היחס העוין שלו לבית המחוקקים כמושל, הפך את המפלגה הדמוקרטית במדינה שוב לעוינת כלפיו.
המילטון חזר להייגרסטאון שם נמנע ממעורבות נוספת בפוליטיקה הממלכתית והלאומית. הוא חזר לעסוק בעריכת דין, אך גם פעל לשיפור העבודות הציבוריות בעיר ובמחוז, ברחובות ובאספקת המים. הוא שמר על פופולריות רבה בהייגרסטאון ובאזורים הסובבים אותו, ומותו ב-26 באוקטובר 1888 בעקבות מאבק ממושך במחלה זכה לאבל רב. הוא נקבר בבית הקברות רוז היל (מרילנד).
ביוגרפיה > משפחתו

בתו של המילטון ג'וזפין נישאה לממציא היירם פרסי מקסים. בתו השנייה קלייר נישאה להיידן איימס, אחיה של זמרת האופרה אמה איימס. נכדתו הייתה השחקנית קלייר אימס, נינתו היא השחקנית ג'ניפר הווארד, ונין נין שלו הוא השחקן טוני גולדווין.
הערות שוליים

↑  "CLARE EAMES DEAD; BRILLIANT ACTRESS; American Star Underwent Two Operations During Illness of Three Weeks. WON SUCCESS IN LONDON Enthusiastically Received by Critics and Public--Had Made Reputation Before Going Abroad". The New York Times. 9 בנובמבר 1930 – via NYTimes.com. {{cite news}}:  (עזרה)
| --- | --- |
בקרת זהויות :  LCCN: no2008075548  PIC: 305259  US Congress: H000118  VIAF: 71201943   WorldCat (עם VIAF): 71201943
ספר יוחסין

ערך זה עוסק ברשימה שבה מופיע סדר שושלת הדורות של משפחות בישראל. אם התכוונתם לספרים שנקראו בשם זה, ראו .
ספר יוחסין הוא רשימה שבה מופיע סדר שושלת הדורות של משפחה או משפחות.
העיסוק בבניית ספר יוחסין קרוי גנאלוגיה.
ספר יוחסין נוהל במחברת גדולה שהוקדשה למטרה זו. עם המצאת המחשוב מנוהלים ספרי יוחסין רבים באמצעות תוכנה מתאימה, ולמעשה ניתן לראות במרשם אוכלוסין ספר יוחסין של תושבי כל מדינה (בהתאם לעומק ההיסטורי הנשמר בו).
ביהדות

במסורת היהודית קיימת חשיבות רבה למושג היוחסין, וזאת עקב השוני ההלכתי בעם ישראל, בין כהנים לויים וישראלים, וכן כדי להבחין בין כשרים לבוא בקהל, לבין פסולי חיתון וממזרים.
ייחודיותו של עם ישראל שמקדש ספרי יוחסין מבוטאת במדרש חז"ל על הפסוק "שאו את ראש כל עדת בני ישראל" (במדבר א-ב): בשעה שקבלו ישראל את התורה נתקנאו אומות העולם בהן, מה ראו להתקרב יותר מן האומות, סתם פיהן הקדוש ברוך הוא ואמר להן: הביאו לי ספר יוחסין שלכם כשם שבני מביאין. לכך מנאן בראש הספר הזה אחר המצוות, "אלה המצוות אשר צוה ה’ את משה אל בני ישראל בהר סיני" ואחר כך "וידבר ה’ במדבר סיני...שאו את ראש כל עדת בני ישראל" שלא זכו ליטול את התורה אלא בשביל היוחסין שלהן (ילקוט).
בקהילות שונות נהגו משפחות רבות להציג את ייחוסיהן, דור אחר דור ולהבליט בספר את הרבנים המפורסמים שלהם הם מתייחסים, ובסיפורים אודותם. בנוסף קיימת חשיבות למשפחה הנחשבת "יחסנית" בעניין שידוכים ובכלל.
ביהדות תימן השתמרו מגילות יוחסין בכתבי יד עתיקים, המתארים את השתלשלות הדורות ברצף מיהודה בן יעקב אבינו ועד יהודי תימן.
במכתב הסטטוס קוו הובטח לדאוג לכך שבמדינת ישראל תישמר המסורת ההלכתית בנוגע להיתר ורישום נישואין, כדי למנוע חלוקת בית ישראל לשניים.
בזמן שהועלו הצעות חוק אזרחיות שנועדו לפגוע בסמכויותיה ובעצמאותה של הרבנות הראשית לישראל, בנוגע לנישואין ולגיור, הזהירו גורמים חרדים מפני פתיחת "ספר יוחסין" שינוהל באופן עצמאי, שלא יתייחס לרישומי היוחסין של מדינת ישראל, כשהיא לא נעשית על פי כל כללי ההלכה.
הערות שוליים

↑  ד"ר משה גברא, אנציקלופדיה לחכמי תימן עמוד 246, בני ברק: משה גברא, 1997, עמ' 246
↑  אריק בנדר, הבית היהודי: ברית הזוגיות תפצל את העם, באתר nrg‏, 29 באוקטובר 2013
ג'ון קווייל (שחקן)

| --- | --- |
אין תמונה חופשית
 לידה:  21 בדצמבר 1938 (בן 86) לינקולן, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
ג'ון קווייל (באנגלית: John Quayle; נולד ב-21 בדצמבר 1938) הוא שחקן אנגלי המוכר בעיקר מהופעותיו בקומדיות מצבים רבות בהן "All Gas and Gaiters", "טרי וג'ון", "סטפטו ובנו" ו-"The Liver Birds".
ביוגרפיה

קווייל נולד בעיר לינקולן שבלינקולנשייר. תפקידו הראשון בטלוויזיה היה ב-1951 בדמות ג'ים הוקינס בעיבוד של ה-BBC לרומן "אי המטמון" לצדו של ברנרד מיילד בדמות לונג ג'ון סילבר. ב-1952 הופיע בפרק בסדרת הטלוויזיה "Billy Bunter of Greyfriars School", וב-1953 הופיע בסרט "סיפורם של גילברט וסאליבן". תפקידיו בשנות השישים של המאה העשרים כוללים הופעות בסדרות "The Power Game" ו-"No Hiding Place".
ב-1970 הופיע קווייל בסיטקום "All Gas and Gaiters". בהמשך שיחק בסדרות "סטפטו ובנו", "The Liver Birds",‏ "Doomwatch", "המופע של דיק אמרי", "החיים הטובים", "הדוכסית מרחוב דיוק", "Happy Ever After",‏ "Rising Damp", "האזרת סמית', "Mind Your Language",‏ "The Fall and Rise of Reginald Perrin" ובתפקיד באני ניוברי בסדרת הדרמה התקופתית "על אדונים ומשרתים".
בשנות השמונים של המאה העשרים שיחק קווייל בשני תפקידים שבזכותם הוא מוכר ביותר. האחד בתפקיד דוכס ברוטון בדרמה התקופתית "נני" של ה-BBC. השני בתפקיד מלקום החבר הטוב ביותר של מדפורד בסיטקום "טרי ג'ון". הוא היה השחקן השלישי שגילם את הדמות אחרי טרנס אלכסנדר וטים בארט. עוד שיחק קווייל בתפקיד ראשי בסיטקום " Farrington of the F.O." של טלוויזיית יורקשייר לצדן של ג'ואן סימס ואנג'לה ת'ורן. תפקידים נוספים שלו בשנות השמונים היו ב-"The Nineteenth Hole" של ג'וני ספייט ובסיטקום "רק כשאני צוחק". ב-2006 הופיע קווייל במיני-סדרה "קו היופי" בתפקיד ג'פרי טיצ'פילד.
בהמשך הופיע קווייל בתפקיד מר וילקוקס בסדרה הקומית "היפיז", אנתוני סטיבנס באופרת הסבון "קורוניישן סטריט", וכן בתפקידי אורח בסדרות "The Bill", "רציחות במידסומר", "בחזרה לאחוזת העמק", ו-"Lab Rats".
בתיאטרון הופיע קווייל במחזה "Afternoon at the Seaside" מאת אגאתה כריסטי וב-"Light Up The Sky".
קווייל השתתף בסרטים "Night Train to Paris",‏ "Privates on Parade",‏ "Longitude",‏ "Seeing Red", ו-"Fish Tales".
ביוגרפיה > מקלט לבעלי חיים

בתקופת הסרטת העונה השנייה של "פרינגטון", בית החווה של ג'ון קווייל ואשתו שימש למעון מקלט לבעלי חיים. הם החלו בכך ב-1976 כשאימצו שני חמורים מארגון "The Donkey Sanctuary" בסידמות' שבדבון. ב-1984 אימצו חמור נוסף. בעלי חיים נוספים בחווה הם פוני, סוס, שלושה כלבים מסוג פאג וחתול רוסי כחול.
שיר הרוק

"שיר הרוק" (בכתיב מלא: שיר הרווק) הוא המיני-אלבום השלישי של הזמרת הישראלית גילה אדרי. את האלבום הוציאה בשנת 1966 לאור חברת התקליטים התקליט חיפה. הגרסה הצרפתית שלו, "Bachelor Song", פורסמה בהוצאת דיסקוויס ווג. בניגוד להוצאותיה הקודמות כול רצועות האלבום היו חדשות.
רשימת רצועות

| מס' | שם | משך |
| --- | --- | --- |
| 1. | שיר הרוק  | 2:30 |
| 2. | אל תשכח  | 2:21 |
| 3. | מה אכפת לי  | 3:21 |
| 4. | לא יירא  | 3:51 |
| משך כולל: | משך כולל: | 9:43 |
הערות שוליים

↑  כך על פי כיתוב שם השיר באנגלית Shir Aravak
↑  גילה אדרי – שיר הרוק (1966), סטריאו מונו
| גילה אדרי |
| --- | --- |
אלבומי אולפן: הנשיקה הראשונה
מיני-אלבומים: את אהבתי • יקירי • שיר הרוק • כל ילדה היא פרח
אלבום אוסף: כמו פעם
יו מיטשל

יו ברנטון מיטשל (באנגלית: Hugh Burnton Mitchell‏; 22 במרץ 1907 – 10 ביוני 1996), היה פוליטיקאי ועיתונאי אמריקאי שכיהן כחבר בסנאט של ארצות הברית מ-1944 עד 1946 וכחבר בבית הנבחרים של ארצות הברית מ-1949 עד 1953. הוא ייצג את מדינת וושינגטון.
ביוגרפיה

מיטשל נולד ב-22 במרץ 1907 בגרייט פולס, מונטנה. הוא עזב את מכללת דארטמות' ואת הכיתה של 1930 ב-1929 כשההתרסקות הגדולה התרחשה. הוא נסע למדינת וושינגטון ועבד ככתב ספורט ב-1929, אבל הכתב הפוליטי של "אוורט ניוז" הודח כדי למנוע הטיה, מכיוון שהוא היה מעורב עם ראש העיר. מיטשל השתלט על הדיווח הפוליטי, ובהערכת האקלים הפוליטי המשתנה, היה בין הראשונים אם לא הראשון באזור שניבא את ניצחונו של פרנקלין רוזוולט כנשיא ב-1932.
מיטשל, דמוקרט, מונה ב-10 בינואר 1945, למלא מקום פנוי בסנאט שנגרם כתוצאה מהתפטרותו של מונרד וולגרן, שמיצ'ל היה עוזרו המבצעי מאז 1933. הוא הציע להרחיב את תוכנית מרשל לאסיה, ראה בפיתוח כלכלי ותשתיות קריטי לפיתוח הדמוקרטיה. הרעיון הובס על רקע תקציבי על ידי יריבים רפובליקנים, מה שהציב את הקרקע לתלותו של טרומן בבלימה צבאית של ההתפשטות הקומוניסטית, וחזרתה מחדש של צרפת לווייטנאם לאחר מלחמת העולם השנייה כחלק מהבלימה. הוא לא זכה בבחירות חוזרות ב-1946, והתפטר ב-25 בדצמבר 1946, כדי להעניק ליורשו ותק במשימות ועדות החשובות למדינת וושינגטון.
ב-1948 זכה מיטשל בבחירות לבית הנבחרים במחוז הקונגרס הראשון. הוא זכה במועמדותו להיבחר מחדש ב-1950. הוא הציע תכנון משאבים משולב עבור עמק נהר קולומביה, והוסיף ניהול דגים ופרשת מים להשקיה וייצור חשמל. תוכנית זו הובסה על ידי קואליציה של אינטרסים תעשייתיים ובירוקרטיים, כולל ארגונים פרטיים להשקיה וייצור חשמל וחיל ההנדסה והלשכה לניהול מקרקעין, שסמכותם ותקציביהם היו מאוימים. ב-1952, מיטשל לא התמודד לבחירה מחדש, במקום זאת התמודד על מושל וושינגטון כדי להמשיך בפיתוח המדינה כולל פיתוח משאבים משולב בעמק נהר קולומביה. הוא לא הצליח בבחירות ההן, כמו גם במועמדויותיו לבית הנבחרים ב-1954 וב-1958. מאוחר יותר הוא מונה על ידי הנשיא קרטר לוועדה הנשיאותית למעצר יפני במהלך מלחמת העולם השנייה. ועדה זו סברה שהערבויות החוקתיות הופרו במעצר והמליצה על פיצוי לנפגעים.
מיטשל היה ידוע כרפורמטור בזמן שהותו בקונגרס ועזר לחשוף את השערורייה סביב מכירת הרכוש העודף במלחמת העולם השנייה.
כניעה ללא תנאי

גנרל-פלדמרשל וילהלם קייטל חותם על כניעת גרמניה בברלין, 8 במאי 1945
כניעה ללא תנאי היא כניעה מבלי שניתנות ערבויות לצד הנכנע. בעידן המודרני, כניעה ללא תנאי, כוללת את הערבויות הניתנות על ידי החוק הבינלאומי.
הכרזה כי רק כניעה ללא תנאי תתקבל, יכול להפעיל לחץ פסיכולוגי על הצד החלש, אבל יכולה גם להאריך את הלחימה. כניעה ללא תנאי מוגדרת מראש, או נשללת מראש, כיעד, על ידי מנהיגים ומצביאים לקראת מלחמה או במהלכה. לרוב, לוחם צד כלשהו יסכים לכניעה ללא תנאים רק אם לא נותרה לו שום יכולת להמשיך להילחם. הוא מציע זאת מתוך ציפייה שהכניעה תפסיק את פעולות המנצח כנגדו, תאפשר לו שמירה על זכויות בסיסיות. אפשרות זאת, תהיה אלטרנטיבה עדיפה מאשר לחימה עיקשת עד מוות. עם זאת, היחס לכניעה משתנה בין תרבויות שונות ובצבאות מסוימים כניעה היא חרפה גדולה יותר ממוות.
אחת הכניעות ללא תנאי הבולטות בהיסטוריה הייתה כניעת גרמניה הנאצית במלחמת העולם השנייה. בישראל, מפורסמת כניעתם של חיילי מוצב המזח ללא תנאי באישור פיקוד הדרום, במהלך מלחמת יום הכיפורים.
קונטרס הספיקות

| --- | --- |

 מידע כללי
 מאת:  יהודה כהנא הלר 
 שפת המקור:  עברית 
 סוגה:  נידונים בדיני ממון
 נושא:  דיני ממונות, ספק (הלכה) 
 הסכמות:  הרב צבי הירש, הרב יעקב קצנלבוגן
 הוצאה
 מקום הוצאה:  לבוב 
 תאריך הוצאה:  1788
 הוצאה בעברית
 תאריך:  תקמ"ח
 מהדורות נוספות
 פרשנים:  הרב ירוחם דגני הרב יחיאל דזימיטרובסקי
 קישורים חיצוניים
 ויקיטקסט:  קונטרס הספקות
 היברובוקס:  8657
 
קונטרס הספיקות הוא חיבור תורני מאת הרב יהודה כהנא הלר, העוסק בנושאים הלכתיים הקשורים לדיני ממונות, כדוגמת ספק ממון, חזקת מרא קמא, חזקת ממון, ועוד. הספר זכה לתשומת לב בעולם הישיבות, ואף נזכר ונידון בספרים רבים. הספר הודפס בעבר בסוף הספר קצות החושן, אך כיום הוא יוצא גם כחיבור בפני עצמו.
על הספר

בהקדמתו לספר מציין הרב הלר כי בבואו לעסוק בענייני ספק ממון, גילה שהנושא מפוזר בכתבי הראשונים, ללא עיסוק מסודר ומקיף. לדבריו, היחיד שחיבר ספר מסודר בנושא היה הרב שבתי הכהן, בחיבורו "תקפו כהן", אך אף ספר זה לא מיצה את הדיון. לפיכך החליט הרב הלר לחבר את ספרו, במטרה להשלים ולהבהיר סוגיות שנותרו פתוחות. לצד זאת הרב הלר מציג גישה חילופית לגישתו של הש"ך, שמבסס את התפיסה כפתרון למצב של ספק, זאת בניגוד לכלל הבסיסי של המוציא מחברו עליו הראיה הקובע כי על הטוען טענה להביא ראיות לדבריו.
הרב הלר התגורר בלבוב, והשגיח לבקשת אחיו הרב אריה לייב הלר שהתגורר ברוז'ניאטיב על הדפסת ספרו "קצות החושן" ב־1788 (התקמ"ח), ואליו צירף את קונטרס הספקות.
על פי המסופר, כאשר הגיעו המחבר ואחיו לבקש הסכמה על ספריהם מהרב צבי הירש רוזאניס מלבוב, נכדו של הרב יעקב יהושע פלק בעל "פני יהושע", הביע הרב את מורת רוחו מפלפולים שנראים בעיניו מיותרים ונעשים לשם כתיבת ספרים בלבד. בעקבות כך עזבו השניים את ביתו. לאחר שקרא הרב את הספרים, התחרט על דבריו, שלח לקרוא להם ופייסם.
מבנה הספר

הספר מחולק למספר חלקים הנקראים בלשון המחבר "כללים".
כלל א פותח את דיונו בכלל של המוציא מחברו עליו הראיה (חובת ההוכחה על התובע) בסוגיית שור שנגח את הפרה, תוך הבנייה של כלל המוחזקות. לאחר מכן עובר החיבור לדון במקרים פרטניים המחזקים את הטיעון שהכלל המנחה בספקות ממון הוא המוציא מחברו עליו הראיה. עיקרו של החיבור מצוי בכלל זה, ושאר החיבור הוא פולמוסני ונקודתי.
כלל ב עוסק בכך שתפיסה בסוגיית תקפו כהן מועילה רק כאשר התופס טוען שהממון שלו בוודאות (טענת ברי), וכך גם בכל מקרה של ממון המוטל בספק, ובכך שבקנסות בכל מקרה לא מועילה תפיסה.
כלל ג מברר שתפיסה שנעשית לפני היווצרות הספק מועילה אפילו ללא טענת בעלות וודאית, ודן בהגדרת "לפני היווצרות הספק" ו"אחרי היווצרות הספק".
כלל ד עוסק בהבדל בין ספק בדין (ספק בהלכה) לבין סוגיית תקפו כהן, ומתי תפיסה לא מועילה במקרים של ספק בדין.
כלל ה מברר האם תפיסה מועילה במקרה שהספק תלוי במחלוקת ראשונים או בספק בדין שלא נזכר בתלמוד, ושבספק שתלוי במחלוקת אמוראים תפיסה לא מועילה.
כלל ו עוסק בדין אין הולכים בממון אחר הרוב, ובדין קים לי.
כלל ז מברר שתפיסה ברשות הבעלים הקודמים מועילה במטלטלין לפי כל תיקון הדעות, ומברר מה ההגדרה של "תפיסה ברשות".
הערות שוליים

↑  הסכמת הרב אברהם סלים לביאור "זר זהב" על קונטרס הספקות.
↑  הקדמת קונטרס הספקות
1 2 3  מיכל טיקוצ'ינסקי, קונטרס הספקות: מתודה, מגמה ומשמעות, שנתון המשפט העברי כה, 2008, עמ' 1–44‏, JSTOR 23419696
↑  הקדמת קצות החושן
↑  יקותיאל יהודה גרינוולד, מצבת קודש, עמ' 21
יוגי אדיטיאנת'

| --- | --- |

 לידה:  5 ביוני 1972 (בן 52) מחוז פאורי גרוואל, הודו 
 מדינה:  הודו 
 השכלה:  Hemwati Nandan Bahuguna Garhwal University 
 מפלגה:  מפלגת העם ההודית 
 www.yogiadityanath.in
 
 
 
מהַאנט יוגי אַדיטיַאנַת' (נולד אג'אי סינג בישׁט; 5 ביוני 1972) הוא איש דת ופוליטיקאי הודי הנתפש כמוביל קו של לאומנות הינדית. הוא היה מוביל בולט מטעם מפלגת העם ההודית בבחירות של 2017 באוטר פרדש, והוכתר ראש השרים לאחר שהמפלגה ניצחה בבחירות. הוא חבר באספה המחוקקת של אוטר פרדש מטעם גורקפור במשך חמש כהונות ברציפות מאז 1998. אַדיטיַאנַת' הוא גם "מהאנט" (הכומר הראשי) של המקדש ההינדי גורקנאת' מאת' שבגורקפור, תפקיד אותו החזיק מאז מותו של האב הרוחני שלו, מהאנט אביידינאת', בספטמבר 2014.
הוא גם המייסד של הינדו יובה ואהיני, תנועת נוער שהייתה מעורבת במספר עימותים קהילתיים אלימים.
הערות שוליים

↑  In The End, This Is What Worked In Yogi Adityanath's Favour, 18 March 2017.
↑  Shri Yogi Adityanath: Members bioprofile, Sixteenth Lok Sabha, retrieved 19 March 2017.
↑  Ellen Barry (18 במרץ 2017), "Firebrand Hindu Cleric Yogi Adityanath Picked as Uttar Pradesh Minister", The New York Times {{citation}}:  (עזרה)
↑  "Yogi Adityanath is new Uttar Pradesh CM, will have two deputies". The Indian Express. נבדק ב-18 במרץ 2017. {{cite news}}:  (עזרה)
↑  "BJP's Adityanath sworn in as UP chief minister with 2 deputies". The Times of India. 19 במרץ 2017. נבדק ב-22 במרץ 2017. {{cite web}}:  (עזרה)
↑  "Hindu firebrand Yogi Adityanath picked as Uttar Pradesh chief minister". BBC News. 18 במרץ 2017. נבדק ב-18 במרץ 2017. {{cite news}}:  (עזרה)
↑  "Yogi Adityanath is new Uttar Pradesh CM, will have two deputies". The Indian Express. נבדק ב-18 במרץ 2017. {{cite news}}:  (עזרה)
↑  Singh, Akhilesh (22 במרץ 2017). "Yogi, Parrikar and Maurya to stay MPs till President polls in July". The Times of India. נבדק ב-22 במרץ 2017. {{cite web}}:  (עזרה)
↑  Jaffrelot, Christophe (6 באוקטובר 2014). "The other saffron". Indian Express. נבדק ב-6 באוקטובר 2014. {{cite news}}:  (עזרה)
| --- | --- |
בקרת זהויות :  PLWABN: 9810563325805606  GND: 1153922940  LCCN: nb2017023046  NKC: mzk20191031409  VIAF: 6724151778230618130007   WorldCat (עם VIAF): 6724151778230618130007
חוק ציוד רפואי

| --- | --- |

 פרטי החוק
 תאריך חקיקה:  2012
 
חוק ציוד רפואי נחקק בשנת 2012 על ידי אמ"ר - היחידה לאביזרים ומכשירים רפואיים במשרד הבריאות. חוק זה נחקק כדי לוודא כי הציוד הרפואי, מכל סוגיו ושימושיו אינו פוגע או מהווה סכנה כלשהי לציבור הרחב